

 **3 decembrie 2018**

**„Şcoala de-acasă“ la ICR**

În perioada **3 - 10 decembrie 2018**, la sediul Institutului Cultural Român (Aleea Alexandru, nr. 38) poate fi vizionată expoziţia rezidenţilor din cadrul proiectului **„Şcoala de-Acasă“** (Hundorf, 2018). **Vineri, 7 decembrie, de la ora 18.00**, va avea loc vernisajul expoziţiei şi lansarea catalogului. La vernisaj, vor participa artiștii vizuali **Dragoş Pătraşcu** (prof.univ.dr. Universitatea Naţională de Arte „George Enescu”, Iaşi, Facultatea de Arte Vizuale şi Design), **Anca Boeriu** (lect.univ.dr. Universitatea Naţională de Arte Bucureşti), regizorul **Dumitriana Condurache** (lect.univ.dr. Universitatea Naţională de Arte „George Enescu”, Iaşi, Facultatea de Teatru), **filologul Maria Morar**, Asociaţia “Acasă la Hundorf”.

Invitatul serii este scriitorul şi regizorul **Virgil Tănase.**

**„Şcoala de-Acasă“** este un proiect de rezidenţe artistice şi întâlniri formatoare, care are loc an de an într-un sat transilvan (Hundorf, azi Viişoara, judeţul Mureş, între Sighişoara şi Mediaş).

Ajuns la a doua ediţie, proiectul a reunit, în acest an, tineri artişti - regizori, arhitecţi, artişti plastici, literaţi, antropologi, pedagogi teatrali şi sociali din ţară şi din străinătate, care au locuit „acasă“ în perioada rezidenţelor lor, care au revenit „acasă“ pentru Colonia artiştilor - întâlnirea cu artişti consacraţi şi invitaţi de seamă pentru analiza lucrărilor şi participarea la evenimentul final de la Biserica Evanghelică. Periplul a continuat în Bucureşti cu întâlniri şi implicare directă atât pentru realizarea catalogului.

Rezidenţele artistice de la Hundorf încurajează participarea, pentru o abordare interdisciplinară, a tinerilor artişti din diverse domenii.

**Mai multe informații aici:**

<https://www.icr.ro/pagini/scoala-de-acasa-la-icr>